Alf Henriksen

Alf Henriksen (født 16. august 1946 i Haugesund) er en norsk politiker, dikter, musiker, og havnearbeider fra Horten.

Liv og virke
Henriksens far var fra Henningsvær og moren fra Haugesund. Han er født i morens hjemby, men bodde deretter noen år i Henningsvær før faren, som var tilknyttet Marinen, fikk jobb i Horten.

Etter tre år på Tønsberg Handelsgymnasium flyttet Henriksen til Bergen. Etter avbrutte psykologistudier vendte han i 1972 tilbake til Horten og tok jobb som laste- og lossearbeider på Dypvannskaia med Viking Spedisjon som arbeidsgiver. Der har han arbeidet siden.

Motkulturell aktør
Henriksen ble en sentral aktør i Hortens alternative miljø. I 1969 var han med på å starte en ungdomsaksjon i Horten med mål om å gjøre Folkets Hus til et allaktivitetshus. Ut av denne aksjonen vokste den motkulturelle og venstreorienterte gruppa Frosk.

Frosk ga ut diktsamlingen Ordfrosk og fanzinen Magasinfrosk. Sistnevnte kom med 15 nummer i løpet av første halvdel av 1970-tallet. I 1973 satt gruppa opp syngespillet Et spill om Horten  og i 1976 ga de ut albumet Kråker i lufta på Plateselskapet MAI.Discogs: Frosk ‎– Kråker I Lufta Frosk gjenoppstod i 2015 med Alf Henriksen og Tom Reksjø som de eneste av de originale medlemmene som fortsatt var med. I 2018 ga de ut albumet Homo Erectus på Plateselskapet No. 13.

Politiker
På 1970-tallet var Henriksen tilknyttet ml-bevegelsen. Han har vært landsstyremedlem i Rød Valgallianse og i noen år nestleder.

Han har representert Rødt (tidligere Rød Valgallianse) i kommunestyret i Horten siden han ble innvalgt første gang i 1979. Han har også representert Rød Valgallianse i Vestfold fylkesting.

Henriksen var Rødt sin førstekandidat i Vestfold ved Stortingsvalget 2009.

 Bibliografi 
 Gras, Det norske samlaget, Oslo, 1972, ISBN 82 521 0110 0

 Diskografi 
 Kråker i lufta, Frosk (MAI, 1976)
 Homo Erectus, Frosk (Plateselskapet No. 13, 2018)

 Referanser 

 Eksterne lenker 
 NRK: Frosk-reunion (Norge rundt 14. oktober 2016)
 YouTube: Frosk spiller Horten er en dritfin by å bo i

Kategori:Rødt-politikere i Vestfold
Kategori:Lokalpolitikere i Horten